Rohuneeme

Esmaabi koolitus 1: 11 - 12 aprill (neljapäev ja reede)
2024-04-11 10:00 - 2024-04-12 16:00 (Europe/Helsinki) | Viimsi Raamatukogu, Randvere tee 9, Haabneeme alevik, Viimsi, 74001, Eesti
Üritusest pilte: siin

Nüüd on tulnud aeg kogukonnal näidata oma hoolivust ja tahet aidata! Kogukonna kaitsevõimekuse tõstmise raames on tulemas kaks 2-päevast ESMAABI KOOLITUST, üks tööpäevadel 11.-12.aprill ja teine nädalavahetusel 27.-28.aprill. Koolitajaks Tallinna Kiirabi koolituskeskus, seega oma ala tipp-praktikud. Toimub Viimsi Raamatukogu suures saalis. Kui tunned, et abivajajat ei saa jätta üksi, siis registreeru kindlasti! Osalejad saavad ka vastava tunnistuse, seega on oma tööandjalt põhjust küsida vabad päevad. Sina saad oskused, tööandja saab tasuta koolitatud töötaja, kogukond tõstab turvatunnet, kõik võidavad! Lisaboonuseks on paremini tundma õppida oma küla toredaid inimesi.

Grupid täituvad registreerumise järjekorras. Oodatud on huvilised, kellel vanust vähemalt 16a ning kes aastaringselt elavad Rohuneeme külas. Kui soovijaid on rohkem, katsume leida lisarahastust.

Projekti „Kogukonna ühiste meditsiinivahendite varu loomine ja esmaabikoolituste läbiviimine“ toetab SA Kodanikuühiskonna Sihtkapital summas 3525 EUR, Viimsi vald ja Päästeamet.

Registreerimise link siin: https://forms.gle/Q9rFtoX631zPRTmN7

Eesti Vabariigi aastapäev lipu heiskamine!
2024-02-24 10:00 - 12:00 | Rohuneeme külaväljak, Väike-Ringtee, Rohuneeme, 74012, Estonia
Üritusest pilte: siin

Eesti Vabariigi aastapäev lipu heiskamine! 24.02.2024 kell 10:00 külaplatsil. Soe jook ja kiluleib külaseltsi poolt.

Rohuneeme vastlapäev
2024-02-17 11:00 - 14:00
17. veebruaril kell 11:00 Rohuneeme terviseraja suurel kelgumäel suusaraja alguses. Külaseltsi poolt supp, vastlakuklid ja soe jook.

1. advent jõuluüritus 03.12.2023 kell 15
2023-12-03 15:00 - 21:00
Üritusest pilte: siin

Tere Rohuneeme elanikud!

Juba 1. advent jõuluüritus 03.12.2023 kell 15

Võtke pere ja lapsed kaasa ja tulge suhtlema. Kelgutada saab, teed saab ja ka saaniga sõit on olemas.

Pildid asuvad siin

Pakendijäätmete sorteerimise infopäev
2023-11-25 13:00 - 16:00
Tere Rohuneeme elanikud!

Juba järgmisel laupäeval 25. nov kell 13:00 ootame kõiki külaplatsile prügisorteerimise infopäevale. Miks meile seda vaja on? Pakendite sorteerimisega seoses on olnud palju segadust ja vastuolulist infot. Täna oskab korrektselt sorteerida pakendeid ja jäätmeid 8% inimestest (Viimsi valla BrügiBinGo statistika). Et see meil kõigil paremini sujuks, siis on vald ja prügiteenuse ettevõtted valmis tulema küladesse koha peale. Nad vastavad vabas vormis küsimustele, annavad infot ja häid soovitusi, mis on kaasaegsed (läbi aastate on sorteerimiseteemas olnud muutusi).

Üritus on hea võimalus ennem jõuluüritust kohtuda koos teiste külaelanikega ning lisaks sorteerimisteemale lobiseda kõigest muust olulisest või lihtsalt ennast umbsete koduseinte vahelt välja tuua.

Lastele on üritusel oma tegevused : )

Kõike head ja kohtumiseni küla üritustel!

Rohuneeme Külaseltsi juhatus
